S-279/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 22. febrúar 2011 á hendur G-kk-þgf B-kk-þgf R-kk-þgf, kt. […], Klausturhvammi 2, Hafnarfirði, fyrir líkamsárás, með því að hafa aðfaranótt föstudagsins 26. júní 2009, innandyra að Klausturhvammi 2 í Hafnarfirði, veist að K-kvk-þgf S. M-kvk-þgf, kt. […], með því að þrífa í axlirnar á K-kvk-þgf og hrint henni svo hún féll aftur fyrir sig með höfuðið í gólfið með þeim afleiðingum að hún hlaut stóra kúlu á hnakka, heilahristing og fingurbrot á baugfingri hægri handar með varanlegri réttiskerðingu og snúningsskekkju.

Þetta er talið varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 11 gr. laga nr. 82/1998.

Í ákæru er af hálfu K-kvk-ef S. M-kvk-ef, kt. […], þess krafist að ákærði verði dæmdur til að greiða henni skaða- og miskabætur að fjárhæð 701.433 krónur, með vöxtum samkvæmt 8. gr. laga nr. 38/2001, um vexti og verðtryggingu, frá 26. júní 2009, en síðan með dráttarvöxtum samkvæmt 9. gr., sbr. 1. mgr. 6. gr. sömu laga, frá 27. desember 2009 til greiðsludags. Í þinghaldi í dag var gerð krafa um dráttarvexti frá 22. mars 2010, en ekki 27. desember 2009.

Ákærði krefst vægustu refsingar er lög leyfa. Ákærði samþykkir bótaskyldu en leggur í mat dómsins að ákveða fjárhæð bóta. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í desember 1980. Samkvæmt sakavottorði ákærða hefur hann ekki áður gerst sekur um refsiverða háttsemi. Til refsiþyngingar horfa afleiðingar af háttsemi hans, en brotaþoli hlaut m.a. heilahristing og fingurbrot með varanlegri réttiskerðingu og snúningsskekkju. Á móti kemur að ákærði hefur skýlaust játað brot sitt og viðurkennt bótaskyldu. Að öllu þessu virtu þykir refsing ákærða hæfilega ákveðin fangelsi í þrjá mánuði, sem bundin verður skilorði eins og nánar greinir í dómsorði.

Brotaþoli, K-kvk-nf S. M-kvk-nf, gerir kröfu um sjúkrakostnað að fjárhæð 8.453 krónur. Krafan er studd reikningum og ber ákærða að greiða þennan kostnað. Þá gerir brotaþoli kröfu um 500.000 krónur í miskabætur og er í því sambandi vísað til fyrirliggjandi læknisvottorðs B-kk-ef P-kk-ef S-kk-ef, sérfræðings í bæklunarskurðlækningum og handarskurðlækningum, þar sem segir að brotaþoli hafi gróna miðkjúku á hægri baugfingri með nokkurri „réttiskerðingu yfir fjærlið auk nokkurrar snúningsskekkju við beygju“. Að mati læknisins er ekki líklegt að „réttiaðgerð“ skili slíkum árangri að hún sé réttlætanleg. Hætta yrði á samvöxtum, verkjum, óþægindum frá öri og plötu, auk þess sem óvíst væri að tækist að upphefja réttiskerðinguna þó að snúningsskekkjan yrði leiðrétt. Að þessu virtu verður fallist á kröfu brotaþola um miskabætur að fjárhæð 500.000 krónur. Þá er fallist á kröfu brotaþola vegna lögmannskostnaðar, 192.980 krónur, að virðisaukaskatti meðtöldum.

Samkvæmt framansögðu ber ákærða að greiða brotaþola samtals 701.433 krónur. Dráttarvextir skulu reiknast frá 22. mars 2010, þegar liðinn var mánuður frá birtingu kröfunnar fyrir ákærða hjá lögreglu, sbr. 9. gr. laga um vexti og verðtryggingu nr. 38/2001.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins, alls 146.234 krónur. Samkvæmt yfirliti um sakarkostnað er um að ræða 68.800 krónur vegna læknisvottorða. Þóknun verjanda ákærða, S-kk-ef A-kk-ef S-kk-ef hæstaréttarlögmanns, þykir hæfilega ákveðin 77.434 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, G-kk-nf B-kk-nf R-kk-nf, sæti fangelsi í 3 mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði K-kvk-þgf S. M-kvk-þgf 701.433 krónur með vöxtum skv. 8. gr. laga nr. 38/2001 um vexti og verðtryggingu frá 26. júní 2009 til 22. mars 2010, en með dráttarvöxtum skv. 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði 146.234 krónur í sakarkostnað, þar með talin þóknun skipaðs verjanda hans, S-kk-ef A-kk-ef S-kk-ef hæstaréttarlögmanns, að fjárhæð 77.434 krónur.

S-kvk-nf B-kvk-nf